smcproject/ml-wiki-sentences huggingface dataset:
ഇബിപിഎഫ് (eBPF) അല്ലെങ്കിൽ എക്സ്റ്റെൻഡഡ് ബർക്ലി പാക്കറ്റ് ഫിൽട്ടർ, കമ്പ്യൂട്ടർ സിസ്റ്റങ്ങളിലെ വിവിധ പ്രവർത്തനങ്ങൾ ഫിൽട്ടർ ചെയ്യാനും നിരീക്ഷിക്കാനും ഉപയോഗിക്കുന്ന ഒരു സാങ്കേതിക വിദ്യയാണ്.
നെറ്റ്‌വർക്കിങ്, സുരക്ഷ, സിസ്റ്റം ഓപ്റ്റിമൈസേഷൻ മുതലായ മേഖലകളിൽ ഇബിപിഎഫ് ഉപയോഗിച്ച് ഡാറ്റയും ഇവന്റ്സും മികച്ച രീതിയിൽ നിയന്ത്രിക്കാൻ കഴിയും.
ബർക്ലി പാസ്കൽ (Berkeley Pascal) ഒരു പാസ്കൽ ഭാഷയുടെ ആർജ്ജിത രൂപമാണ്, ഇത് യൂസർ പ്രോഗ്രാമിംഗ് എക്സ്പീരിയൻസിനുള്ള കാര്യക്ഷമത പ്രദാനം ചെയ്യാൻ, വിശാലമായ ഉപയോഗത്തിലായി സാങ്കേതിക പ്രശ്നങ്ങൾ എളുപ്പത്തിൽ പരിഹരിക്കാനായി വികസിപ്പിക്കപ്പെട്ടു.
ഇത് ബർക്ലി യൂണിവേഴ്‌സിറ്റിയിൽ വികസിപ്പിച്ചെടുത്തതാണ് .
ബൈറ്റ് കോഡ് എഞ്ചിനീയറിംഗ് ലൈബ്രറി (BCEL) എന്നത് ജാവാ ക്ലാസ് ഫയലുകൾ സൃഷ്ടിക്കാൻ, മാറ്റാൻ, വിശകലനം ചെയ്യാൻ, പ്രോസസ്സ് ചെയ്യാൻ ഉപയോഗിക്കുന്ന ഒരു ലൈബ്രറിയാണ്.
ബിസിഇൽ ഉപയോഗിച്ച്, പ്രോഗ്രാമർ ബൈറ്റ് കോഡ് എഡിറ്റിങ്ങും കോഡ് വിശകലനവും നടത്താനും, ക്ലാസ് ഫയലുകൾ മാനിപ്പുലേറ്റ് ചെയ്യാനും കഴിയും, ഇത് ബിസിഇഎൽ (BCEL) റൺടൈം എൻജിനീയറിംഗിനുള്ള ഒരു പ്രധാന ഉപകരണമാവുന്നു.
അവലംബം ↑ ↑ (NB. This involves a register-based virtual machine.) ↑ (NB. This VM is register based.) ↑ ↑ ↑
വയലാ വാസുദേവൻ പിള്ള ഡോ. വയലാ വാസുദേവൻപിള്ള
കേരളത്തിലെ പ്രമുഖ നാടകകാരനായിരുന്നു വയലാ വാസുദേവൻ പിള്ള തൃശ്ശൂർ സ്ക്കൂൾ ഓഫ് ഡ്രാമയുടെ ഡയറക്ടറും കേരള സർവ്വകലാശാലയുടെ കീഴിലുള്ള സെന്റർ ഫോർ പെർഫോമിങ് ആന്റ് വിഷ്വൽ ആർട്‌സ് ഡയറക്ടറുമായിരുന്നു .
പാശ്ചാത്യ നാടക സങ്കൽപ്പങ്ങളെ മലയാളിക്കു പരിചയപ്പെടുത്തുന്നതിൽ അദ്ദേഹം നല്ല പങ്കുവഹിച്ചു .
1943-ൽ കൊട്ടാരക്കര വയലാ ഗ്രാമത്തിൽ ജനിച്ചു.
തിരുവനന്തപുരം മാർ ഇവാനിയോസ് കോളേജിൽ നിന്ന് പഠിച്ച ശേഷം അവിടെ ഇംഗ്ലീഷ് അദ്ധ്യാപകനായി ജോലി ചെയ്തു.
നാടക കളരികളിലൂടെ സജീവമായ ശേഷം 1984 ൽ സ്‌കൂൾ ഓഫ് ഡ്രാമയിൽ അസോസിയേറ്റ് ഡയറക്ടറായി ചുമതലയേറ്റു.
പിന്നീട് 1990-ൽ റോം യൂണിവേഴ്‌സിറ്റിയിൽ ഒരു വർഷം നാടകപഠനത്തിനായി പോയി.
തിരുവനന്തപുരത്ത് സുവർണ്ണരേഖ എന്ന പേരിൽ തുടങ്ങിയ നാടകസംഘത്തിലൂടെ മുപ്പതിലേറെ നാടകങ്ങൾ അരങ്ങിലെത്തിച്ചു.
ന്യൂയോർക്ക് യൂണിവേഴ്‌സിറ്റിയിൽ ഫുൾബ്രൈറ്റ് സ്‌കോളർഷിപ്പോടെ പോസ്റ്റ് ഡോക്ട്രൽ ഫെലോഷിപ്പും, ഇറ്റാലിയൻ ഗവൺമെന്റ് ഫെല്ലോഷിപ്പും,ജപ്പാന്റെയും, പാരീസ് യൂണിവേഴ്സിറ്റിയുടേയും ഫെല്ലോഷിപ്പുകളും നേടിയിട്ടുണ്ട് .
ജി.ശങ്കരപ്പിള്ളയുടെ ശിഷ്യനായി നാടകരംഗത്തേക്ക് കടന്നുവന്ന വയലാ തനത് നാടകസങ്കൽപ്പങ്ങളേയും വിശ്വോത്തര നാടകധാരകളേയും ഒരുപോലെ സ്വാംശീകരിച്ച വ്യക്തിയായിരുന്നു.
യൂറോപ്യൻ നാടകങ്ങളെക്കുറിച്ചും രംഗവേദിയെക്കുറിച്ചും നിരവധി പുസ്തകങ്ങൾ എഴുതുകയും നിരന്തരം പ്രഭാഷണങ്ങൾ നടത്തുകയും ചെയ്തു അദ്ദേഹം.
ഏറെ കാലമായി നാടകവുമായി ബന്ധപ്പെട്ട് അക്കാദമിക് രംഗത്താണ് ഡോ.വയലാ വാസുദേവൻപിള്ളയുടെ പ്രവർത്തനം.
2011 ഓഗസ്റ്റ് 29-നു് എറണാകുളത്തെ സ്വകാര്യ ആശുപത്രിയിൽ വെച്ച് അന്തരിച്ചു ഗ്രന്ഥങ്ങൾ വിശ്വദർശനം തുളസീവരം രംഗഭാഷ അഗ്നി വരവേൽപ്പ് കുചേലഗാഥ സൂത്രധാരാ ഇതിലെ ഇതിലേ കുഞ്ഞിച്ചിറകുകൾ സ്വർണക്കൊക്കുകൾ പുരസ്ക്കാരങ്ങളും ബഹുമതികളും നാലപ്പാടൻ അവാർഡ് (1992)(നാടകം - ഒരു പക്ഷികുഞ്ഞിന്റെ മരണം - നാലപ്പാടൻ സ്മാരക സാംസ്‌കാരിക സമിതി,കുന്നത്തൂർ, പുന്നയൂർക്കുളം) ഒമ്പതു തവണ സംസ്ഥാന പുരസ്ക്കാരം കേരള സാഹിത്യ അക്കാദമി പുരസ്കാരം (1983) .
മൂന്നു തവണ ദേശീയ പുരസ്കാരം ഇറ്റാലിയൻ ഗവൺമെന്റ് ഫെല്ലോഷിപ്പ് അമേരിക്കൻ പോസ്റ്റ് ഡോക്ടർ ഫെല്ലോഷിപ്പ് അവലംബം
വരനെ ആവശ്യമുണ്ട് ഇംഗ്ലീഷ് വിലാസം https://ml.wikipedia.org/wiki/Varane_Aavashyamundu
സത്യൻ അന്തിക്കാടിന്റെ മകൻ  അനൂപ് സത്യൻ  ആദ്യമായി രചനയും സംവിധാനവും നിർവഹിച്ച് 2020 ഫെബ്രുവരി 7-ന് പ്രദർശനത്തിനെത്തിയ ഒരു മലയാളഭാഷ കുടുംബ ചലച്ചിത്രമാണ് വരനെ ആവശ്യമുണ്ട് .
സുരേഷ് ഗോപി നായകനായ ഈ ചിത്രം നിർമ്മിച്ചത് ദുൽഖർ സൽമാൻ ആണ്.
ശോഭന ആണ് ചിത്രത്തിൽ നായികയായി എത്തിയത്.
ശോഭനയുടെ ഏറെ കാലത്തിനു ശേഷം തിരിച്ചു വരുന്ന സിനിമ കൂടി ആണിത്.
ദുൽഖർ സൽമാൻ , കല്യാണി പ്രിയദർശൻ , ഉർവശി , കെ പി എ സി ലളിത , മേജർ രവി , ലാലു അലക്സ് തുടങ്ങിയവർ ഈ ചിത്രത്തിൽ പ്രധാന കഥാപാത്രങ്ങളെ അവതരിപ്പിച്ചു.
വലിയൊരു ഇടവേളയ്ക്ക് ശേഷം സുരേഷ് ഗോപിയും,ശോഭനയും അഭിനയരംഗത്ത് സജീവമായ ചിത്രം കൂടിയാണിത്.
ചെന്നൈ നഗരത്തിലെ ഒരു അപ്പാർട്മെന്റിൽ താമസിക്കുന്ന മൂന്നു മലയാളി കുടുംബങ്ങളുടെ (സുരേഷ് ഗോപി ശോഭന , ദുൽഖർ സൽമാൻ കല്യാണി പ്രിയദർശൻ) ജീവിതകഥയാണ് ചിത്രം പറഞ്ഞത്.
മുകേഷ് മുരളീധരൻ ഛായാഗ്രഹണം നിർവഹിച്ച ഈ ചിത്രത്തിന്റെ സംഗീത സംവിധാനം കൈകാര്യം ചെയ്തത് അൽഫോൺസ് ജോസഫാണ് .
പ്ലേ ഹൗസ് ഈ ചിത്രം തിയേറ്ററുകളിൽ വിതരണത്തിന് എത്തിച്ചു.
പ്രേക്ഷകരിൽ നിന്നും 
അനുകൂല അഭിപ്രായമാണ് ഈ ചിത്രത്തിന് ലഭിച്ചത്.
ഇംഗ്ലീഷ് സബ്ടൈറ്റിലുകൾക്കൊപ്പം 2020 ഏപ്രിൽ 20-ന് നെറ്റ്ഫ്ലിക്സിലും സൺ എൻ‌എക്സ്ടിയിലും ഈ ചിത്രം റിലീസ് ചെയ്തു.
ചെന്നൈ നഗരത്തിലെ  ഒരു അപ്പാർട്മെന്റിൽ താമസിക്കുന്ന മൂന്നു മലയാളി കുടുംബങ്ങളുടെ ജീവിതമാണ് ചിത്രം പറയുന്നത്.
വിവാഹമോചിതയായ നീനയും( ശോഭന ) മകൾ നികിതയുമാണ്( കല്യാണി പ്രിയദർശൻ ) ഒരു കുടുംബം.
നീന ഒരു ഫ്രഞ്ച് സ്പോക്കൺ സ്‌കൂളിൽ അധ്യാപികയാണ്.
നികിത ഒരു ബാങ്കിൽ ജോലി ചെയ്യുന്നു.
നീനയുടെ തകർന്ന പ്രണയവിവാഹജീവിതം കണ്ടു വളർന്നതു കൊണ്ട് നികിതയ്ക്ക് അറേഞ്ച്ഡ്‌ വിവാഹത്തോടാണ് താൽപര്യം.
അതിനായി മാട്രിമോണിയൽ വെബ്‌സൈറ്റിൽ തിരയുന്നുമുണ്ട്.
ഇവർ താമസിക്കുന്ന അപ്പാർട്മെന്റിലേക്ക്  ബിബീഷ്( ദുൽഖർ സൽമാൻ ) എന്ന ചെറുപ്പക്കാരനും കുഞ്ഞനിയൻ കാർത്തിക്കും പിന്നെ, ആകാശവാണി ( കെ പി എ സി ലളിത ) എന്ന് വിളിക്കുന്ന ഇരുവരുടെയും ബന്ധത്തിലുള്ള ഒരു സ്ത്രീയും താമസത്തിനെത്തുന്നു.
അതേസമയത്തുതന്നെ പട്ടാളത്തിൽനിന്നു വിരമിച്ച ഒറ്റാന്തടിയായ മേജർ ഉണ്ണികൃഷ്ണനും( സുരേഷ് ഗോപി ) അവിടേക്കെത്തുന്നു.
ഉണ്ണികൃഷ്ണന് ഒരു പ്രശ്നമുണ്ട്..
സ്ത്രീകളുമായി സംസാരിക്കാനോ ഇടപെടാനോ വളരെയധികം ബുദ്ധിമുട്ടുണ്ട്.
ഈ പ്രശ്നം പരിഹരിക്കാൻ വേണ്ടി അദ്ദേഹം ഡോക്ടർ ബോസിന്റെ ( ജോണി ആന്റണി ) ചികിത്സയ്ക്ക് (കൗൺസിലിംഗ്) വിധേയനാകുന്നുണ്ട്.
ചികിത്സയുടെ ഭാഗമെന്നോണം ഡോക്ടർ ഉണ്ണികൃഷ്ണനോട് ഒരു മീനിനെ വാങ്ങിച്ച് വളർത്തുവാൻ നിർദ്ദേശിക്കുന്നു.
എന്നാൽ,മേജർ ഒരു വലിയ നായയെ ആണ് വാങ്ങുന്നത്.
നായയോടൊപ്പം ഫ്ലാറ്റിൽ താമസിക്കുന്നു.
പക്ഷേ,മേജറുടെ സ്വഭാവം തിരിച്ചറിഞ്ഞ നായ അയാളെ കടിക്കുന്നു.
അങ്ങനെ ഇരിക്കെ നീനയുമായി മേജർ സൗഹൃദത്തിലാകുന്നു.
ആ സൗഹൃദം 
പതിയെ പ്രണയമായി വളർന്നു.
എന്നാൽ,ഈ ബന്ധം നിഖിതയ്ക്ക് ഇഷ്ടമാകുന്നില്ല.
അങ്ങനെ രസകരമായ നിമിഷങ്ങളിലൂടെ മുന്നോട്ട് നീങ്ങവേ ചിത്രം പതിയെ ബിബീഷിൻറ്റെ ജീവിതത്തിലേക്ക് കടന്നു ചെല്ലുന്നു.
അവൻ ചെറിയ കാര്യത്തിന് പോലും അവന്റെ അനിയൻ കാർത്തിയുമായി വഴക്ക് കൂടുന്നത് പതിവാണ്.
അവരുടെ പ്രശ്നത്തിന് ഇടയിൽ നിന്ന് നട്ടം തിരിയുന്നത് ആകാശവാണിയാണ്.
ഇതിനിടയിൽ 
ബിബീഷിൻറ്റെ കാമുകി അവനിൽ നിന്ന് അകന്ന് വിദേശത്ത് പോകുന്നു.
അതിനിടയിൽ നിഖിതയുമായി സൗഹൃദത്തിലാകുന്ന ബിബീഷ് വളരെ ഇമോഷണലായി തന്റെയും, തന്റെ അനിയന്റെയും, തന്റെ കുടുംബത്തിന്റെയും കഥ നിഖിതയോട് പറയുന്നു.
മേജർ ഉണ്ണികൃഷ്ണൻ സർവീസിൽ 
ഉണ്ടായിരുന്നപ്പോൾ അദ്ദേഹം ഹിമാലയം കീഴടക്കിയിട്ടുണ്ട്.
അത് തിരിച്ചറിഞ്ഞ ഡോക്ടർ ബോസ് അദ്ദേഹത്തെ ഹിമാലയം കീഴടക്കണം എന്ന ലക്ഷ്യത്തോടെ ഇറങ്ങി തിരിച്ച ഒരു കൂട്ടം ചെറുപ്പക്കാരുടെ ബൈക്ക് റാലി ഫ്ലാഗ് ഓഫ് ചെയ്യാൻ ക്ഷണിക്കുന്നു.
അവിടെ വച്ച് മേജർ ഉണ്ണികൃഷ്ണൻ കാണികളോട് പ്രസംഗിക്കുന്നു.
തൻറ്റെ അമ്മയോടുള്ള സ്നേഹവും,വാത്സല്യവും,വീടിൻ്റെ മഹത്ത്വവും മറ്റും അദ്ദേഹം തൻ്റെ പ്രസംഗത്തിലൂടെ പ്രകടമാക്കുന്നു.
ക്ലൈമാക്സിൽ ബിബീഷും,നിഖിതയും പ്രണയത്തിലാണ് എന്ന് പ്രേക്ഷകർക്ക് മനസ്സിലാക്കാൻ കഴിയുന്ന തരത്തിൽ ഈ ചിത്രം
അവസാനിക്കുന്നു.
മേജർ ഉണ്ണികൃഷ്ണൻ ശോഭന ...
നീന.
നിഖിതയുടെ അമ്മ ദുൽഖർ സൽമാൻ ...
ബിബീഷ്.
പി/ഫ്രോഡ് കല്യാണി പ്രിയദർശൻ ...
നിഖിത/നിക്കി ഉർവശി ...
ഡോക്ടർ ഷേർലി കെ പി എ സി ലളിത ...
ആകാശവാണി ലാലു അലക്സ് ...
മാനുവൽ/ചാച്ചൻ സർവജിത്ത് സന്തോഷ്‌ ശിവൻ...
കാർത്തിക്/ബിബിഷിന്റെ അനിയൻ മേജർ രവി ...
മേജർ ആത്മാറാം/ഉണ്ണികൃഷ്ണന്റെ സുഹൃത്ത് ജോണി ആന്റണി ...
ഡോക്ടർ ബോസ് സിജു വിൽസൺ...
അൽഫോൺസ് ആന്റണി നസ്ലെൻ ..
ബിബീഷിൻറ്റെ ചെറുപ്പക്കാലം ലാൽ ജോസ് ...
ശിവപ്രസാദ് ശ്രീജാ രവി ...
കുക്കറമ്മ രാഹുൽ രാജശേഖരൻ...
എബി/ഡോക്ടർ ഷേർലിയുടെ മകൻ വാഫാ ഖദീജ...
വാഫാ മീര കൃഷ്ണൻ...
മാമി വിദ്യാ മേനോൻ അഹമ്മദ്...
ധന്യ നിമിഷ...
ബിബിഷിന്റെ അമ്മ കൃഷ്ണ ചന്ദ്രൻ എ. നായർ...
രഞ്ജൻ ശങ്കർ അരവിന്ദ് വേണുഗോപാൽ കെ ഗോപാൽ...
ഹൗസ് ഓണർ വിനീത് ശ്രീനിവാസൻ ...
ആദിത്യൻ അരുൺ (ഫോട്ടോയിൽ മാത്രം) തേനി മുരുകൻ...
ഗംഗൈയമരൻ നിർമ്മാണം
ഈ ചിത്രത്തിന്റെ ലൊക്കേഷൻ തിരുവനന്തപുരത്ത് ആയിരുന്നു.
മലയാള ചലച്ചിത്ര ലോകത്ത് നിരവധി കുടുംബ ചിത്രങ്ങൾ നൽകിയിട്ടുള്ള സംവിധായകനായ സത്യൻ അന്തിക്കാടിന്റെ മകൻ അനൂപ് സത്യനും ഇതേ വിഭാഗത്തിലുള്ള ചിത്രവുമായാണ് പ്രേക്ഷകർക്ക് മുന്നിൽ എത്തുന്നത്.
ചിത്രത്തിൽ നായകനായി എത്തുന്നത് സുരേഷ് ഗോപി ആണ് നീണ്ട ഒരു ഇടവേളക്ക് ശേഷം അദ്ദേഹം സിനിമ രംഗത്ത് തിരിച്ചു വരുന്നു എന്ന പ്രേത്യേകത ഈ ചിത്രത്തിൽ ഉണ്ട്.
ദുൽഖർ സൽമാൻ ആണ് ഈ ചിത്രം നിർമിച്ചത്.
ശോഭന ആണ് ചിത്രത്തിൽ നായികയായി അഭിനയിക്കുന്നത്.
ദുൽഖർ സൽമാൻ , കല്യാണി പ്രിയദർശൻ , ഉർവശി , ലാലു അലക്സ് തുടങ്ങിയ വൻ താരനിര തന്നെ ഈ ചിത്രത്തിൽ അണി നിരക്കുന്നു.
നാല് വർഷത്തെ നീണ്ട ഇടവേളക്ക് ശേഷമാണ് സുരേഷ് ഗോപി മലയാള സിനിമയിൽ അഭിനയിക്കാൻ എത്തുന്നത്.
മലയാള സിനിമയുടെ രണ്ടു തലമുറകളുടെ സംഗമം എന്നാണ് ഈ ചിത്രത്തെ ദുൽഖർ സൽമാൻ വിശേഷിപ്പിച്ചത്.
ചിത്രം 2020 ഏപ്രിൽ അവസാനത്തോടെ തിയേറ്ററുകളിൽ പ്രദർശനത്തിനെത്തി.
ചിത്രത്തിന്റെ ഷൂട്ടിംഗ് 2019 ഒക്ടോബർ 1 ന് ചെന്നൈയിൽ ആരംഭിച്ചു.
2019 ഒക്ടോബർ 4 ന് സുരേഷ് ഗോപിയുടെ ഭാഗങ്ങൾ ചിത്രീകരിച്ച് തുടങ്ങി.
2019 ഡിസംബർ 21 ന് ഈ ചിത്രത്തിന്റെ ഷൂട്ടിംഗ് പൂർത്തിയായി.
ഇത് ദുൽഖർ സൽമാൻ തന്റെ ഇൻസ്റ്റാഗ്രാം അക്കൗണ്ടിലൂടെ അറിയിച്ചു.
ചിത്രത്തിന്റെ ഔദ്യോഗിക ഫസ്റ്റ് ലുക്ക് പോസ്റ്റർ 2020 ജനുവരി 1ന് പുറത്ത് വന്നു.
ദുൽഖർ സൽമാന്റെ ഫേസ്ബുക്ക് പേജ് വഴിയാണ് ഈ പോസ്റ്റർ റിലീസ് ചെയ്തത്.
പോസ്റ്ററിനോടൊപ്പമാണ് ചിത്രത്തിന്റെ പേരും (വരനെ ആവശ്യമുണ്ട്) അണിയറ പ്രവർത്തകർ പ്രഖ്യാപിച്ചത്.
ഒരു പത്രത്തിലെ വൈവാഹിത പരസ്യങ്ങളുടെ പേജിന്റെ മാതൃക പശ്ചാത്തലമാക്കി രസകരമായി പോസ്റ്റർ ഡിസൈൻ ചെയ്തത് ഓൾഡ് മങ്ക്‌സാണ്.
ചിത്രത്തിന്റെ ഒഫീഷ്യൽ ടീസർ 2020 ജനുവരി 27-ന് റിലീസ് ചെയ്തു.
2020 ഫെബ്രുവരി 1-ന് ചിത്രത്തിന്റെ ട്രെയിലർ പുറത്തിറങ്ങി.
രസകരമായ നിരവധി വിഷ്വലുകൾ ഉൾപ്പെടുത്തിയ ട്രെയിലർ എല്ലാ വിഭാഗക്കാരായ പ്രേക്ഷകരേയും തൃപ്തിപ്പെടുത്തുന്നതായിരുന്നു.
പ്രേക്ഷകരിൽ നിന്നും അനുകൂല പ്രതികരണം ലഭിച്ച ഈ ചിത്രത്തിന്  ആദ്യ ദിവസം തന്നെ 1.05 കോടി കളക്ഷൻ ലഭിച്ചു.
റിലീസ് ചെയ്ത പത്താം ദിവസം കേരളത്തിൽ നിന്ന് തന്നെ 10.08 കോടി സ്വരൂപിക്കാൻ കഴിഞ്ഞു.
ലോകമെമ്പാടും, 10 ദിവസത്തിനുള്ളിൽ ചിത്രം 18.50 കോടി നേടി.
വളരെ താമസിക്കാതെ തന്നെ ഈ ചിത്രം 25 കോടി ക്ലബ്ബിൽ ഇടം നേടി.
ഈ ‍ചിത്രത്തിൽ നടൻ സുരേഷ് ഗോപിയുടെ കഥാപാത്രം തന്റെ വളർത്ത് നായയ്ക്ക് പ്രഭാകരൻ എന്ന പേര് നൽകിയത് വലിയ വിവാദത്തിന് വഴിവെച്ചിരുന്നു.
ചിത്രത്തിലെ പരാമർശനം എൽടിടിഇ നേതാവായിരുന്ന വേലുപ്പിള്ള പ്രഭാകരനെ അധിക്ഷേപിക്കുന്നതാണെന്നായിരുന്നു ആക്ഷേപം ഉയർന്നത്.
പ്രഭാകര എന്ന വിളി നാടോടിക്കാറ്റ് എന്ന സിനിമയിലെ തമാശ രംഗത്തിൽ നിന്നും കടമെടുത്തതാണെന്നും, ആരേയും ബോധപൂർവ്വം അധിക്ഷേപിക്കാൻ ഉദ്ദേശിച്ചില്ലെന്നും പ്രഭാകരൻ എന്നത് കേരളത്തിൽ സാധാരണ ഉപയോഗിക്കുന്ന പേരാണെന്നും ദുൽഖർ സൽമാൻ ട്വീറ്ററിൽ വ്യക്തമാക്കിയിരുന്നു.
ചിത്രത്തിൽ ഒരു തമിഴ് ബ്രാഹ്മണൻ ബീഫ് ആവശ്യപ്പെടുന്ന രംഗവും വിവാദത്തിന് ശക്തി കൂട്ടി.
ഈ രംഗം മതവികാരം വ്രണപ്പെടുത്തുന്നു എന്ന് പറഞ്ഞാണ് നിരവധി പേർ രംഗത്തെത്തിയത്.
ട്വിറ്ററിലൂടെയാണ് ഇതുമായി ബന്ധപ്പെട്ട ആരോപണം ഉയർന്നത്.
സിനിമയിലെ ദുൽഖർ സൽമ്മാന്റെ അയൽക്കാരായ ബ്രാഹ്മണ കുടുംബത്തിലെ കഥാപാത്രമാണ് ബീഫ് ചോദിക്കുന്നത്.
അൽഫോൺസ് ജോസഫാണ് ഈ ചിത്രത്തിന്റെ സംഗീതവും പശ്ചാത്തല സംഗീതവും  നിർവഹിച്ചത്.
കെ എസ് ചിത്ര , ശ്വേത മോഹൻ ,ഹരിചരൺ തുടങ്ങിയവർ ഗാനങ്ങൾ ആലപിച്ചു.
വരനെ ആവശ്യമുണ്ട് # ഗാനം Singer(s) ദൈർഘ്യം 1.
"നീ വാ ആറുമുഖാ" കെ എസ് ചിത്ര , കാർത്തിക് 2.
"മുല്ലപ്പൂവേ" ഹരിചരൺ, അൽഫോൺസ് ജോസഫ് 3.
"മുത്തുന്നേ കണ്ണുകളിൽ" ശ്വേത മോഹൻ ,ശ്വേത സോമസുന്ദരം 4.
"മതി കണ്ണാ ഉള്ളത് ചൊല്ലാൻ" അൽഫോൺസ് ജോസഫ് ,ഷെർഡിൻ, ഷെൽട്ടൺ 5.
"കുട്ടിക്കുറുമ്പാ" കെ എസ് ചിത്ര അവലംബം
ഡാറ്റാഫ്ലെക്സ് ഇംഗ്ലീഷ് വിലാസം https://ml.wikipedia.org/wiki/DataFlex
ഡാറ്റാഫ്ലെക്സ് ഒരു പ്രോഗ്രാമിംഗ് ഭാഷയും സോഫ്റ്റ്‌വെയർ വികസന ഉപകരണവുമാണ്, ഇത് ഡാറ്റാബേസുകളുമായി പ്രവർത്തിക്കുന്ന അപ്ലിക്കേഷനുകൾ സൃഷ്ടിക്കാൻ സഹായിക്കുന്നു.
ഇത് ഒരു ഒബ്ജക്റ്റ്-ഓറിയെന്റഡ് ഹൈ-ലെവൽ പ്രോഗ്രാമിംഗ് ഭാഷയാണ് .
ഇത് വിൻഡോസ് , വെബ്, മൊബൈൽ പ്ലാറ്റ്‌ഫോമുകളിൽ പ്രവർത്തിക്കുന്ന സോഫ്റ്റ്‌വെയറുകൾ വികസിപ്പിക്കാൻ ഉപയോഗിക്കാം.
1982-ൽ ഡാറ്റ ആക്സസ് കോർപ്പറേഷൻ ഇത് വികസിപ്പിച്ചു.
ഇത് പ്രോഗ്രാമർമാർക്ക് എളുപ്പത്തിൽ ജിയുഐ ആപ്ലിക്കേഷനുകൾ രൂപകൽപന ചെയ്യാനും ഡാറ്റാബേസ് മാനേജ്മെന്റും ചെയ്യാനുമുള്ള സാദ്ധ്യത നൽകുന്നു.
ഇത് വിശാലമായ വിഷ്വൽ ഇന്റർഫേസ് ടൂളുകൾ ഉപയോഗിച്ച് പ്രോഗ്രാമിംഗ് പ്രക്രിയ എളുപ്പമാക്കുന്നു .
ഡാറ്റഫ്ലെക്സ് 1982-ൽ ആരംഭിച്ചു, ഡാറ്റ ആക്‌സസ് കോർപ്പറേഷൻ(1976-ൽ സ്ഥാപിതമായത്) എന്ന കമ്പനി ഒരു പ്രത്യേക പ്രോഗ്രാമിംഗ് ഭാഷ വികസിപ്പിച്ചു.
ഈ ഭാഷ ഉപയോഗിച്ച് ആപ്ലിക്കേഷനുകൾ ഏത് തരത്തിലുള്ള കമ്പ്യൂട്ടർ സിസ്റ്റത്തിലും പ്രവർത്തിക്കാൻ സാധിക്കും, ഹാർഡ്‌വെയർ വ്യത്യാസങ്ങൾ വിഷയമായിരുന്നില്ല .
പൂർണ്ണമായും വികസിപ്പിച്ചെടുത്തതും വാണിജ്യപരമായി ഉപയോഗിക്കുന്നതുമായ നാലാം തലമുറ പ്രോഗ്രാമിംഗ് ഭാഷയുടെ (4GL) താരതമ്യേന ആദ്യകാല ഉദാഹരണമായിട്ടാണ് ഇത് ആരംഭിച്ചത്.
ഡാറ്റഫ്ലെക്സ് ആദ്യകാലങ്ങളിൽ സിപിഐഎം(CP/M), എംഎസ്ഡോസ് , ടർബോഡോസ്(TurboDOS), നോവൽ നെറ്റ്വെയർ(Novell NetWare) , ഒഎസ്/2 (OS/2), യുണിക്സ് , വിഎംഎസ്(VMS), ഐബിഎം എയ്ക്സ്(IBM AIX) പോലുള്ള ഓപ്പറേറ്റിംഗ് സിസ്റ്റങ്ങളിൽ ലഭ്യമായിരുന്നു .
ഇത് വിവിധ പ്ലാറ്റ്‌ഫോമുകളിൽ പ്രവർത്തിക്കാൻ ശേഷിയുള്ള പ്രോഗ്രാമിംഗ് ഭാഷയായി വിശേഷിക്കപ്പെട്ടു.
1985-ൽ, ഡാറ്റാഫ്ലെക്‌സ് വിവിധ ഉയർന്ന സാങ്കേതിക വ്യവസായങ്ങളിൽ പ്രയോഗിക്കപ്പെട്ടു, അവയിൽ ഓട്ടോമേറ്റഡ് ഇൻവെന്ററി നിയന്ത്രണ സംവിധാനങ്ങളും ഇൻഷുറൻസ് തട്ടിപ്പു കണ്ടെത്തൽ സിസ്റ്റങ്ങളും ഉൾപ്പെടുന്നു.
ഈ സാങ്കേതികവിദ്യയിലൂടെ വ്യവസായങ്ങളിൽ പ്രവർത്തനക്ഷമതയും സംശയാസ്പദമായ പ്രവർത്തനങ്ങൾ കണ്ടെത്തലും സാധ്യമായിരുന്നു.
ഡാറ്റാഫ്ലെക്‌സ് നിഷ് അപ്ലിക്കേഷൻ ഡെവലപ്മെന്റ് എൺവയൺമെന്റിൽ വർഷങ്ങളായി നിലനിന്നു(നിഷ് ആപ്ലിക്കേഷൻ ഡെവലപ്മെന്റ് എൺവയൺമെന്റ്(niche application development environment) എന്നത് ഒരു പ്രത്യേക വ്യവസായമോ പ്രവർത്തനമോ അഭിമുഖീകരിക്കുന്ന പ്രത്യേക ആവശ്യങ്ങൾ നിറവേറ്റുന്ന സോഫ്റ്റ്‌വെയർ പ്ലാറ്റ്‌ഫോം അല്ലെങ്കിൽ ഫ്രെയിംവർക്കാണ് ).
ഡേറ്റാഫ്ലെക്‌സ് ഉൽപ്പന്നം ഒറാക്കിൾ ഡേറ്റാബേസ്, മൈക്രോസോഫ്റ്റ് എസ്ക്യൂഎൽ സെർവർ, ഐബിഎം ഡിബി2(Db2), മൈഎസ്ക്യൂഎൽ , പോസ്റ്റ്ഗ്രെഎസ്‌ക്യുഎൽ , ഡാറ്റാഫ്ലെക്‌സ് ഒഡിബിസി പ്രോട്ടോക്കോൾ(ODBC-ഒഡിബിസി പ്രോട്ടോക്കോൾ ഒരു സ്റ്റാൻഡേഡ് ഇന്റർഫേസ് ആണ്, ഇത് വ്യത്യസ്ത ഡേറ്റാബേസുകളുമായി സംവദിക്കാൻ ആപ്ലിക്കേഷനുകളെ അനുവദിക്കുന്നു. ഒഡിബിസി പ്രോട്ടോക്കോൾ ഉപയോക്താക്കൾക്ക് വിവിധ ഡേറ്റാബേസ് മാനേജ്മെന്റ് സിസ്റ്റങ്ങളുമായി എളുപ്പത്തിൽ കണക്ട് ചെയ്യാനും പ്രവർത്തിക്കാനും സാധിക്കുന്നു) വഴി വിവിധ ഡേറ്റാബേസുകളുമായി ബന്ധപ്പെടാനും പ്രവർത്തിക്കുവാനും കഴിയുന്നു.
ഡാറ്റാഫ്ലെക്‌സ് ആപ്ലിക്കേഷനുകൾ ഏകദേശം 3 ദശലക്ഷം ഉപയോക്താക്കൾ ഉപയോഗിക്കുന്നു.
1991-ൽ 3.0 പതിപ്പ് പുതിയ ഇന്റർഫേസ് സഹിതം പുറത്തിറക്കിയപ്പോൾ , 2014-ൽ ഡാറ്റാ ആക്സസ് 2014/18.0 പതിപ്പ് പുറത്തിറക്കി .
ഡാറ്റാഫ്ലെക്‌സ് 2023/23.0 പതിപ്പ് പുറത്തിറക്കിയപ്പോൾ ഫ്ലെക്സ്ട്രോൺ ടെക്നോളജി അവതരിപ്പിച്ചു, ഇത് വിൻഡോസ് ഡെസ്ക്ടോപ്പ് ആപ്ലിക്കേഷനുകൾക്കുള്ളിൽ വെബ് കൺട്രോളുകൾ ഉപയോഗിക്കുന്നതിനുള്ള അവസരം സൃഷ്ടിച്ചു.
ഡാറ്റാഫ്ലെക്‌സ് ഒരു കമ്പ്യൂട്ടർ പ്രോഗ്രാമാണ്, അത് ഒരു സോഫ്‌റ്റ്‌വെയർ കമ്പനിയായ ഡാറ്റാ ആക്സസ് വേൾഡ് വൈഡാണ് ഇത് നൽകുന്നത്.
ഈ കമ്പനി പ്രോഗ്രാമുകൾ ആലോചിച്ച്, വികസിപ്പിച്ച് ലോകമാകെയുള്ള ഉപയോക്താക്കളിലേക്കും ബിസിനസ്സുകളിലേക്കും എത്തിക്കുന്നു.
ഇതിന്റെ പ്രധാന ഓഫിസുകൾ അമേരിക്കയിലെ മയാമി , ഫ്ലോറിഡ , നെതർലന്റ്സ് , ഹെംഗേലോ, ബ്രസീൽ , സാവോ പോളോ എന്നിവിടങ്ങളിൽ പ്രവർത്തിക്കുന്നു .
ഡാറ്റാഫ്ലെക്‌സ് ഭാഷ ഡാറ്റാബേസ് ഓപ്പറേഷനുകൾ, ഗ്രാഫിക്കൽ ഇന്റർഫേസുകൾ , വെബ് ആപ്ലിക്കേഷനുകൾ, റിപ്പോർട്ടുകൾ തുടങ്ങിയവ എളുപ്പത്തിൽ വികസിപ്പിക്കാൻ ആവശ്യമായ ഫീച്ചറുകളും ടൂൾസുകളും പ്രദാനം ചെയ്യുന്നു.
താഴെ കൊടുത്തിരിക്കുന്നവയെ ഈ പ്രോഗ്രാമിംഗ് ഭാഷ പിന്തണയ്ക്കുന്നു: അത് നിരവധി ഡാറ്റാബേസ് എൺവയൺമെന്റുകളെ പിന്തുണയ്ക്കുന്നു: ഓറക്കിൾ ഡാറ്റാബേസ്, മൈക്രോസോഫ്റ്റ് എസ്ക്യുഎൽ സെർവർ, ഐ.ബി.എം. ഡിബി2, മൈഎസ്ക്യൂഎൽ, പോസ്ഗ്രേഎസ്ക്യൂഎൽ കൂടാതെ ഏതെങ്കിലും ഒഡിബിസി ഡാറ്റാബേസും ഉൾക്കൊള്ളുന്നു.
കോഡ് മാറ്റങ്ങൾ വരുത്താതെ ഡാറ്റാബേസ് ബാക്ക്‌എൻഡ്‌സ് മാറ്റുക(ഡാറ്റാബേസ് ബാക്ക്‌എൻഡ്‌സ്, ഡാറ്റാ സൂക്ഷിക്കുകയും, പ്രോസസ് ചെയ്യുകയും, ആപ്ലിക്കേഷനുകളും ഉപയോക്താക്കളും തമ്മിലുള്ള ഡാറ്റാ ഇടപാടുകൾ നിയന്ത്രിക്കുകയും, മറ്റ് സിസ്റ്റങ്ങളുമായി ഡാറ്റാ അയയ്ക്കാനും സ്വീകരിക്കാനും ഉപയോഗിക്കുന്ന സിസ്റ്റമാണ്) എന്നത്, ഒരു പ്രത്യേക രീതിയിൽ ഡാറ്റാബേസ് എക്‌സെഷനുകൾ ഒന്നിച്ച് പ്രവർത്തിക്കുന്നതിലൂടെ സാധ്യമാണ്, ഇത് സോഫ്റ്റ്‌വെയർ വികസനത്തെ ലളിതമാക്കുന്നു.
ഇതിലൂടെ, ഡാറ്റാബേസ് പ്രത്യേകതകൾ മാറ്റിയാലും, കോഡിന്റെ പ്രവർത്തനത്തിൽ പ്രശ്നങ്ങൾ ഉണ്ടാക്കാതെ എളുപ്പത്തിൽ മറ്റൊരു ഡാറ്റാബേസിലേക്ക് മാറാം.
ലൂസ്ലി ടൈപ്പ്ഡ്  പ്രോഗ്രാമിങ്ങിൽ,("loosely typed" എന്നത്, പ്രോഗ്രാമിങ്ങിൽ ഒരു വേരിയബിൾ ഒരു പ്രത്യേക ടൈപ്പ് ഇല്ലാതെ വ്യത്യസ്ത തരത്തിലുള്ള മൂല്യങ്ങൾ സ്വീകരിക്കാൻ കഴിയുന്ന അവസ്ഥയാണ്) വേരിബിളുകളിൽ പ്രത്യേകമായ ടൈപ്പുകൾ നിർവചിക്കേണ്ടതില്ല, വെർച്വൽ മെഷീൻ ആവശ്യമായ ടൈപ്പ് പരിവർത്തനങ്ങൾ സ്വയം നടത്തുകയും ചെയ്യും.
ഫ്ലെക്സിബിലിറ്റി: ഈ ഭാഷ ഒബ്ജക്റ്റ് ഓറിയന്റഡാണ്, അതിനാൽ ഡെവലപ്പർമാർക്ക് സബ്ക്ലാസുകളും ലൈബ്രറികളും സൃഷ്‌ടിക്കാൻ സാധിക്കും.
കോഡ് ഇന്റർമിഡിയേറ്റ് ബൈറ്റ് കോഡായി കമ്പൈൽ ചെയ്യപ്പെടുന്നു, കോഡ് ഒന്നിച്ച് ഒരു ബൈറ്റ് കോഡിലേക്ക് മാറ്റിയാൽ, അത് വിവിധ കമ്പ്യൂട്ടറുകളിലും പ്രവർത്തിക്കാൻ എളുപ്പമാണ്.
അതായത്, ഓരോ ഓപ്പറേറ്റിങ് സിസ്റ്റത്തിനായി വെവ്വേറെ പ്രോഗ്രാം എഴുതേണ്ട ആവശ്യം ഇല്ല.
"നോ ത്രെഡ്സ് ഓർ മൾട്ടി ടാസ്കിംഗ്" എന്ന് പറഞ്ഞാൽ, ഒരേ സമയം ഒന്നിലധികം ജോലികൾ അല്ലെങ്കിൽ പ്രവർത്തനങ്ങൾ ചെയ്യാൻ സിസ്റ്റത്തിന് കഴിയില്ല.
ഇത് പ്രോഗ്രാമുകൾക്ക് സിംഗിൾ ത്രെഡ് മാത്രമേ ഉപയോഗിക്കാൻ കഴിയൂ, അതിനാൽ ഒരു ജോലി പൂർത്തിയാക്കുമ്പോൾ മാത്രമേ അടുത്തത് ചെയ്യാൻ സാധിക്കൂ.
മെത്തഡുകൾ (ജോലികൾ) എളുപ്പത്തിൽ കോഡ് ചെയ്യാനായി, അവ ഒബ്ജക്ടിന്റെ നിർവചനത്തിനുള്ളിൽ തന്നെ എഴുതാം.
കമ്പൈലർ അതിനെ പുതിയ രീതിയിൽ ക്രമീകരിച്ച്, അതിൽ അനുയോജ്യമായ ജോലികൾ ചേർക്കുന്നു.
ഓബ്ജക്റ്റ് ഓറിയന്റഡ് പ്രോഗ്രാമിംഗിൽ, ഒരു ഒബ്ജക്റ്റ് വേറെ ഒബ്ജക്റ്റിനോട് ഒരു ജോലിയിൽ സഹായം ചോദിക്കുമ്പോൾ, അത് സ്വയം സമ്പാദിക്കുന്ന രീതിയെയാണ് "ഓട്ടോമാറ്റിക് ഡെലിഗേഷൻ" എന്ന് വിളിക്കുന്നത്.
ഇതിലൂടെ ഓരോ ഒബ്ജക്റ്റും സ്വതന്ത്രമായി പ്രവർത്തിച്ച് മറ്റു ഒബ്ജക്റ്റുകൾക്ക് വേണ്ട പ്രവർത്തനങ്ങൾ കൈമാറ്റം ചെയ്യുന്നു.
എംബെഡഡ് ഡേറ്റാബേസ് ആക്സസ് എന്നത് ഐസാം (ISAM-Indexed Sequential Access Method) എന്ന രീതിയെ ആശ്രയിച്ച് ഡാറ്റാ സൂക്ഷിക്കുകയും എടുക്കുകയും ചെയ്യുന്നു, ഇതിന്റെ ഉപയോഗം ലിനിയർ ഇൻഡക്സിംഗ് വഴി കാര്യക്ഷമമാണ്(ലിനിയർ ഇൻഡക്സിംഗ് എന്നാൽ ഡാറ്റയെ ഒരു ക്രമത്തിലേക്ക് നിരത്തുക, അതിനാൽ എളുപ്പത്തിൽ ഒരു പ്രത്യേക വിവരത്തെ കണ്ടെത്താൻ കഴിയും. ഇത് ഒരു പുസ്തകത്തിന്റെ ഉള്ളടക്ക സൂചിക പോലെയാണ്, ഓരോ വിഷയം അനുസരിച്ച് ക്രമപ്പെടുത്തിയിരിക്കുന്നു, അതിലൂടെ നിങ്ങൾക്ക് ആവശ്യമായതിനെ എളുപ്പത്തിൽ കണ്ടെത്താം).
ഐസാം അടിസ്ഥാനമുള്ള ഈ ഡേറ്റാബേസ് ഉപയോഗിക്കാൻ റോയൽട്ടി ഫീസുകൾ ആവശ്യമില്ല, അതായത് എവിടെ പ്രയോഗിക്കണമെങ്കിലും അത് സൗജന്യമായി ഉപയോഗിക്കാം.
അവലംബം 1 2 1 2 3 ↑ ↑ “DataFlex License Info” ↑ “DataFlex: An Introduction by Curtis Krauskopf” ↑ ↑ “InfoWorld (June 1, 1987)” ↑ ↑ ↑ ↑ ↑ InfoWorld , August 12, 1991 ↑ Benzinga : "DataFlex 2014/18.0 Released by Data Access Worldwide" ↑ dataaccess.com : “DataFlex - Overview”]
വലിയ അത്തി ഇംഗ്ലീഷ് വിലാസം https://ml.wikipedia.org/wiki/Ficus_auriculata
10 മീറ്ററോളം ഉയരം വയ്ക്കുന്ന ആൽവംശത്തിൽപ്പെട്ട ഒരു മരമാണ് വലിയ അത്തി (Giant Indian Fig).
( ശാസ്ത്രീയനാമം : Ficus auriculata ) .
ചിലയിടങ്ങളിൽ തൊണ്ടിപ്പഴം എന്നും പറയാറുണ്ട്.
ഏഷ്യയിലെല്ലായിടത്തും കണ്ടുവരുന്നു .
നേപ്പാളിൽ മിക്കയിടത്തും ഇത് കാലിത്തീറ്റയായി ഉപയോഗിക്കാറുണ്ട്.
ചെറിയ തീയിനെപ്പോലും താങ്ങാൻ ഇതിനു കഴിവില്ല.
നല്ല വെളിച്ചം ഇഷ്ടപ്പെടുന്നു .
വലിയ അത്തിയിൽ പരാഗണം നടത്തുന്ന കീടം Ceratosolen emarginatus  ആണ് .
കമ്പിൽ പതിവയ്ക്കലിലൂടെയാണ് മരത്തിന്റെ തൈകൾ ഉൽപ്പാദിപ്പിക്കുന്നത്.
ഇല അത്തി ഇല
15 ഇഞ്ചോളം വ്യാസം വരുന്ന വലിയ ഇലകളാണ് ഇവയുടേത്.
ഇലയുടെ രൂപം കാരണം ആന ചെവിയൻ അത്തി (elephant ear fig tree) എന്നും പറയാറുണ്ട് .
ചുവന്ന നിറമുള്ള തളിരിലകൾ മൂക്കുമ്പോൾ പച്ചനിറമാവുന്നു .
അത്തിപ്പഴത്തിൽ 27.09 ശതമാനം അന്നജം, 5.32 ശതമാനം മാംസ്യം, 16.96 ശതമാനം നാരുകൾ എന്നിവയും ഫോസ്ഫറസ്, മഗ്നീഷ്യം, കാത്സ്യം, പൊട്ടാസ്യം തുടങ്ങിയ മൂലകങ്ങളും അടങ്ങിയിരിക്കുന്നു.
സംസ്‌കരണം അത്തി കായ്കൾ
നന്നായി പഴുത്ത് പാകമായ അത്തിപ്പഴങ്ങൾ പറിച്ചെടുത്ത് ഞെട്ടുമുറിച്ച് കഴുകി വൃത്തിയാക്കിയതിനുശേഷം കഷണങ്ങളാക്കി മുറിച്ചിടുക.
100 ഗ്രാം ചുണ്ണാമ്പ് ഒരു ലിറ്റർ വെള്ളത്തിൽ ലയിപ്പിച്ച് അതിൽ ഒരു കി.
ഗ്രാം അത്തിപ്പഴ കഷണങ്ങൾ നാലഞ്ച് മണിക്കൂർ ഇട്ടുവയ്ക്കുക.
അതിനുശേഷം ലായനിയിൽനിന്ന് നീക്കംചെയ്ത് ശുദ്ധവെള്ളത്തിൽ കഴുകി ചുണ്ണാമ്പിന്റെ അംശങ്ങൾ നീക്കംചെയ്യുക.
ഈ കഷണങ്ങൾ തിളയ്ക്കുന്ന വെള്ളത്തിലിടുക.
സ്വാഭാവികമായും തിള നിൽക്കും.
വീണ്ടും തിളപ്പിക്കുക.
2-3 മിനിറ്റ് കഴിഞ്ഞശേഷം അടുപ്പിൽനിന്നു മാറ്റി വെള്ളം ഊറ്റി തണുത്തവെള്ളത്തിലിടുക.
1.200 കി.
ഗ്രാം പഞ്ചസാര 800 മി.ലി.
വെള്ളത്തിൽ ചൂടാക്കി ലയിപ്പിക്കുക.
അതിനുശേഷം മൂന്ന് ഗ്രാം സിട്രിക് ആസിഡ് ചേർത്ത് ലായനി അടുപ്പിൽനിന്നു മാറ്റുക.
ലായനി തണുത്ത് 40 ഡിഗ്രി സെൽഷ്യസിൽ താഴെയാകുമ്പോൾ ഒരു ഗ്രാം മൈറ്റാ ബൈസൾഫേറ്റ്, ഒരു ഗ്രാം സോഡിയം മെറ്റാ ബൈസൾഫേറ്റ് എന്നിവകൂടി ചേർത്ത് ലായനി തണുക്കാൻ അനുവദിക്കുക.
തുടർന്ന് വെള്ളം ഊറ്റി പഴങ്ങൾ ശുദ്ധജലത്തിൽ കഴുകി 24 മണിക്കൂർ വയ്ക്കുക.
പഴത്തിൽ പറ്റിപ്പിടിച്ചിരിക്കുന്ന പഞ്ചസാരയുടെ അംശങ്ങൾ നീക്കം ചെയ്യണം.
ഇങ്ങനെ സംസ്കരിച്ച പഴങ്ങൾ വെയിലത്തോ, ഡ്രയറുകളിലോ, ഉണക്കി പാത്രത്തിൽ അടച്ചുവയ്ക്കുക.
30 ദിവസത്തിനുശേഷം സ്വാദിഷ്ഠമായ ഈ പഴം കഴിക്കാം.
ഇതും കാണുക അത്തി ശീമയത്തി കാട്ടത്തി ചിത്രശാല വലിയ അത്തിയുടെ കായ തിരുവനന്തപുരം മ്യൂസിയം വളപ്പിൽ നിന്ന് വലിയ അത്തിയുടെ കായ വലിയ അത്തിയുടെ ഇല വലിയ അത്തിയുടെ കായ അവലംബം പുറത്തേക്കുള്ള കണ്ണികൾ രൂപവിവരണം ധാരാളം ചിത്രങ്ങൾ വിക്കിസ്പീഷിസിൽ Ficus auriculata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Ficus auriculata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വലിയതുറ ഇംഗ്ലീഷ് വിലാസം https://ml.wikipedia.org/wiki/Valiyathura
8°27′47″N 76°55′27″E ﻿ / ﻿ 8.46306°N 76.92417°E ﻿ / 8.46306; 76.92417 തിരുവനന്തപുരം ജില്ലയിൽ ബീമാപള്ളിക്കും ശംഖുമുഖത്തിനും സമീപമുള്ള കടലോരദേശമാണ് വലിയതുറ .
തിരുവനന്തപുരത്തുനിന്ന് 10 കിലോമീറ്റർ ദൂരെയാണിത്.
ഒരു കാലത്ത് പടിഞ്ഞാറൻ തീരത്തുള്ള ഏക തുറമുഖം ഇതായിരുന്നു.
ഇപ്പോൾ ഇത് ഒരു മത്സ്യബന്ധന തുറമുഖമായാണ് കണക്കാക്കപ്പെടുന്നത്.
വലിയതുറ
ഗ്രേറ്റ് ഹാർബർ എന്ന നിലയിൽ വലിയതുറ വളരെക്കാലം മുൻപേ പ്രസിദ്ധമായിരുന്നു.
വലിയതുറ കടൽപ്പാലം 1825-ലാണ് (കൊ.വ 1000) പണി കഴിപ്പിച്ചത്.
കപ്പലുകൾ നൂറ്റാണ്ടുകൾക്ക് മുൻപ് മുതലേ ഇവിടെ അടുത്തിരുന്നതായി രേഖകളുണ്ട്.
അക്കാലത്ത് യാത്രാസൌകര്യം കുറവായിരുന്നതിനാൽ വിഴിഞ്ഞം തുറമുഖത്തേക്കാൾ സാധനങ്ങൾ ഇറക്കുമതി ചെയ്യുന്നതിന് വലിയതുറയെ ആശ്രയിച്ചിരുന്നിരിക്കാനാണ് സാധ്യത.
വലിയതുറ പാലം പണികഴിപ്പിക്കുന്നതിന് മുമ്പും ആ ഭാഗത്ത് കപ്പൽ അടുത്തിട്ടുണ്ടാവണം.
ഭൂമിയുടെ കിടപ്പനുസരിച്ച് ചില പ്രത്യേക സ്ഥലങ്ങളിൽ കപ്പൽ അടുക്കാറുണ്ടായിരുന്നു.
പോക്കുമൂസാ മുതലാളിയുമൊന്നിച്ചു കൊട്ടാരത്തിലെത്തിയ ഇളംപ്രായക്കാരനായ കേശവദാസൻ കൊട്ടാരത്തിൽ കിടന്ന് ഉറങ്ങിപ്പോയി.
രാജാവ് രാവിലെ കേശവദാസനെ കണികാണാൻ ഇടയായി.
ശകുനം മോശമായതിനാൽ കേശവദാസനെ തടങ്കലിലാക്കി.
സാധനങ്ങൾ നിറച്ച ഒരു കപ്പൽ തുറമുഖത്തടുത്തു എന്ന വാർത്ത മഹാരാജാവിനെ സന്തുഷ്ടനാക്കി.
കണി കണ്ട ഫലം അനുകൂലമായതിനാൽ സന്തോഷവാനായ രാജാവ് കേശവദാസന് ഒരു ഉദ്യോഗം നൽകുകയുണ്ടായി.
പിൽക്കാലത്ത് ഇദ്ദേഹം രാജാ കേശവദാസനെന്ന പേരിൽ പ്രസിദ്ധനായി തീരുകയും ചെയ്തു.
ഇതിന് സാക്ഷ്യം വഹിച്ച തുറമുഖം വലിയതുറ എന്നാണ് രേഖപ്പെടുത്തിയിട്ടുള്ളത്.
ശംഖുമുഖം പാലം പണിയിച്ചത് 1000-ാമാണ്ടിലാണെന്ന് രേഖയുണ്ട്.
വലിയതുറ പാലം എന്നല്ലാ ശംഖുമുഖം പാലം എന്നാണ് രേഖപ്പെടുത്തിയിട്ടുള്ളത്.
1013-ൽ ഉത്രം തിരുനാൾ മഹാരാജാവ് ശംഖുമുഖത്ത് എഴുന്നള്ളുമ്പോൾ വലിയതുറയിൽ ഒരു കപ്പൽ കാണുകയുണ്ടായി.
എന്തോ അപകടം സംഭവിച്ചതായി ഗ്രഹിച്ച രാജാവ് കപ്പലിലേക്ക് ആളെ അയച്ചു.
വിക്ടോറിയാ രാജ്ഞിയുടെ ജൂപ്പിറ്റർ എന്ന യുദ്ധക്കപ്പൽ ആയിരുന്നു അത്.
സിലോണിലേക്ക് ഓടിച്ചു പോകൂംവഴി സംഭരണിയിലെ ജലം തീർന്നു പോയിയത്രെ.
ജലം എത്തിച്ചു കൊടുക്കുകയും പിതാവിനോടൊപ്പം രാജാവ് കപ്പൽ സന്ദർശിക്കുകയും ചെയ്തു.
ഇതിൽ നിന്നും ഉത്രം തിരുനാളിന്റെ കാലത്ത് വലിയതുറ പാലം ഉണ്ടായിരുന്നതായി കരുതാം.
ഗൌരീപാർവ്വതീ ബായിയുടെ കാലത്താണ് പരവൂർകായലിനേയും കൊല്ലം കായലിനേയും ബന്ധിപ്പിക്കുന്ന തോടും തിരുവനന്തപുരത്തെ കഠിനംകുളം കായലിനോട് ബന്ധിപ്പിക്കുന്ന മറ്റൊരു  തോടും വെട്ടിച്ചത്.
999-ൽ തുടങ്ങിയ ഈ പണികൾ മൂന്നു വർഷം കൊണ്ടു പൂർത്തിയായി.
ഇതിനോടനുബന്ധിച്ചായിരിക്കണം വലിയതുറ പാലത്തിന്റെയും പണി പൂർത്തിയാക്കിയത്.
പണ്ട് കയറ്റിറക്കുമതി നടന്നിരുന്ന തുറമുഖമായിരുന്നു ഇത്.
1947 നവംബർ 23-ന് എസ്.എസ്. പണ്ഡിറ്റ് എന്ന ചരക്കുകപ്പൽ കപ്പൽപ്പാലത്തിലിടിച്ച് പാലം തകരുകയും നിരവധിപേർ മരിക്കുകയും ചെയ്തതിനെത്തുടർന്ന് ചരക്കു കടത്തൽ നിലച്ചു.
പിന്നീട് 1956-ലാണ് ഇന്നുള്ള കട‌ൽപ്പാലം നിർമിച്ചത്.
പാലത്തിന്റെ ഇപ്പോഴത്തെ അവസ്ഥ
പാലം അപകടാവസ്ഥയിലായതുകൊണ്ട് തുറമുഖവകുപ്പ് സന്ദർശനം നിരോധിച്ചുകൊണ്ട് പലത്തിന് സമീപത്ത് പരസ്യപലക സ്ഥാപിച്ചിട്ടുണ്ട്.
എന്നാലും നിരവധി സന്ദർശകരും മീൻപിടുത്തക്കാരും പാലം ഇപ്പോഴും ഉപയോഗിക്കുന്നുണ്ട്.
വലിയതുറ ഹാർബർ വിപുലപ്പെടുത്താനുള്ള പദ്ധതിയുണ്ട്.
സ്ഥാപനങ്ങൾ വലിയതുറ പോലീസ് സ്റ്റേഷൻ വലിയതുറ പബ്ലിക് ഹെൽത്ത് സെന്റർ വലിയതുറ ഫിഷറീസ് സ്കൂൾ വലിയതുറ ഗവ.
എൽ.പി,സ്കൂൾ ചിത്രശാല വലിയതുറ പാലം പാലത്തിൽ നിന്നുള്ള ദൃശ്യം പാലത്തിൽ നിന്നുള്ള ദൃശ്യം വലിയതുറ പാലം പാലത്തിൽ നിന്നുള്ള ദൃശ്യം അവലംബം Valiathura എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വാക്കാട്
കേരളത്തിലെ കോട്ടയം ജില്ലയിലെ കുറവിലങ്ങാടിന് അടുത്തുള്ള ഒരു ഗ്രാമമാണ് വാക്കാട് .
വിദ്യാലയങ്ങൾ അൽ‍‍‍‍ഫോൻസാ ഗേൾസ് ഹൈസ്കൂൾ ആരാധനാലയങ്ങൾ സെന്റ് പോൾസ് പള്ളി അവലംബങ്ങൾ
വാരാണസി (നോവൽ) ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( Learn how and when to remove this message ) This article does not cite any sources .
Find sources: "വാരാണസി" നോവൽ – news · newspapers · books · scholar · JSTOR ( Learn how and when to remove this message )
രണ്ടാമൂഴത്തിനു ശേഷം എം.ടി. വാസുദേവൻ നായർ എഴുതിയ നോവലാണ് വാരാണസി .
സമകാലീന മലയാളം വാരികയിൽ ഖണ്ഡശയായി പ്രസിദ്ധീകരിച്ച ഈ നോവൽ, പുസ്തമായി ഇറക്കിയിരിക്കുന്നത് കറണ്ട് ബുക്ക്സ് ആണ്.
എം.ടിയുടെ പുറത്തിറങ്ങിയിട്ടുള്ള നോവലുകളിൽ, നിലവിൽ ഏറ്റവും ഒടുവിലത്തേത് ആണ് ഇത്.
ആത്മീയ ജീവിതത്തിൻ്റെ യാഥാർത്ഥ്യങ്ങളെ ഭാരതീയമായ കരുത്തോടെ, ഒരു ഗുഹാ ചിത്രത്തിൻ്റെ ചാതുരിയോടെ അവതരിപ്പിക്കുകയാണ് എം.ടി. കാലത്തിൻ്റെ ഭിന്നമുഖങ്ങളെ മനുഷ്യരോടടുപ്പിച്ച് തികച്ചും ദാർശനികമായ ഒരവലോകനം ഇതിൽ നടക്കുന്നുണ്ട്.
ജീവിതത്തിെലെ പ്രതിസന്ധികളിൽ നിന്ന് ഒളിച്ചോടിെ വാരാണസിയിലെത്തുന്ന എന്ന സുധാകരൻ എന്ന മലയാളി വർഷങ്ങൾക്കു ശേഷം വീണ്ടും അതേ ബിന്ദുവിൽ എത്തി നിൽക്കുമ്പോൾ ഭൂതകാലത്തിൽ നിന്നു പതിരും കതിരും പെറുക്കിയെടുക്കുന്നു.
സ്നേഹത്തിൻ്റെ അർത്ഥവും രതിയും യുവത്വവും ഭക്തിയും ജീവിതത്തിൻ്റെ വൈരുധ്യങ്ങളും സങ്കീർണതകളുമെല്ലാം ഉടലോടെ ത്രസിച്ചുണരുകയാണ് ഇവിടെ.
ഒടുവിൽ തീവ്ര വികാരങ്ങളെ ഗർഭം ധരിക്കുന്ന നിസ്സംഗതയുമായി ആത്മ പിണ്ഡം സമർപ്പിച്ച് മാറ്റൊരു ഇടത്താവളത്തിലേയ്ക്ക് പോകാൻ തയ്യാറെടുക്കുന്നു.
വാരാണസിയിൽ സുധാകരൻ ഗംഗയിലൂടെയല്ല,മറിച്ച് കാലത്തിൻ്റെ പക്വതയിൽ തണുത്തുപോയ ഓർമ്മകളിലൂടെയാണ് ആത്മശുദ്ധീകരണം നടത്തുന്നത്.
വായിച്ചു നിർത്തുമ്പോൾ തെറ്റും ശരിയും ഇഴപിരിഞ്ഞ് കിടക്കുന്ന ജീവിത്തിേലേയ്ക്കു പാവനസ്നേഹത്തിെൻ്റെ അവാച്യമായ ദർശനം വായനക്കാർക്കു പകർന്നുകൊടുക്കുന്ന വിധം മാന്ത്രികവും കാവ്യാത്മകവുമായ എം.ടിയുടെ ഭാഷ വികസിക്കുന്നുണ്ട്.
ഏറെ നിരൂപകപ്രശംസ ലഭിച്ച ഈ നോവലിനെ എം.വി.ദേവനെപ്പോലെ ചിലർ വിമർശിച്ചു.
ഈ നോവൽ 2013 ൽ എൻ.ഗോപാലകൃഷ്ണൻ ഇംഗ്ലീഷിലേയ്ക്ക് തർജ്ജമ ചെയ്തു.
വാലുരുളി ഇംഗ്ലീഷ് വിലാസം https://ml.wikipedia.org/wiki/Valuruli
ഒരു കേരളീയ അടുക്കളപ്പാത്രമാണ് ' വാലുരുളി' വാലുരുളി ഉപയോഗം